מינוש שפיק

נעמת טלעת שפיק (בערבית: نعمت طلعت شفيق; נולדה ב-13 באוגוסט 1962), הידועה בשם מינוש שפיק (مينوش شفيق), היא אקדמאית וכלכלנית בריטית-אמריקאית.<ref name=":6"></ref> היא כיהנה כנשיאה ה-20 של אוניברסיטת קולומביה מיולי 2023 עד אוגוסט 2024, וכנשיאת בית הספר לכלכלה של לונדון מ-2017 עד 2023.

בשנים 2014–2017, שימשה שפיק כסגנית נגיד בנק אנגליה ובין השנים 2008–2011 כראש המחלקה לפיתוח בינלאומי בבריטניה . היא גם כיהנה כסגנית נשיא בבנק העולמי וכסגנית מנהל של קרן המטבע הבין-לאומית. היא חברה בבית הלורדים כלורד לחיים מאז 2020.

שפיק הייתה נשיאת אוניברסיטת קולומביה במהלך התבצרות מפגינים בקמפוס באוניברסיטת קולומביה (2024). ב-17 באפריל 2024, שפיק העידה בפני ועדת החינוך והעבודה של בית הנבחרים של ארצות הברית בנוגע לאנטישמיות בקמפוס של אוניברסיטת קולומביה. היא התפטרה מהתפקיד ב-14 באוגוסט 2024.<ref></ref>

== ביוגרפיה ==
שפיק נולדה באלכסנדריה שבמצרים להורים מוסלמים. אביה היה מדען ובעל אדמות עשיר. בילדותה למדה בבית הספר האמריקאי "שוץ" . כשהייתה בת ארבע, הממשלה המצרית הלאימה את רכושו של אביה והמשפחה עברה לסוואנה באמצע שנות ה-60, ולאחר מכן למיאמי וראלי.

שפיק למדה במשך שנה באוניברסיטה האמריקאית בקהיר.<ref></ref> לאחר מכן היא סיימה תואר ראשון באמנויות בהצטיינות יתרה ופי בטא קפא, עם התמחות בכלכלה ופוליטיקה מאוניברסיטת מסצ'וסטס אמהרסט ב-1983. היא קיבלה תואר שני בכלכלה מבית הספר לכלכלה של לונדון ב-1986, ולאחר מכן תואר דוקטור לפילוסופיה בכלכלה מאוניברסיטת אוקספורד, ב-1989.<ref></ref>

== קריירה כלכלית ==
בריסל ב-2012]]
שפיק הצטרפה לבנק העולמי ומילאה מגוון תפקידים, החל במחלקת המחקר שבה עבדה על מודלים לחיזוי כלכלה גלובלית ואחר כך בנושאי איכות הסביבה. היא עברה לעשות עבודה מאקרו-כלכלית על אירופה והמזרח התיכון, ופרסמה מספר ספרים ומאמרים על העתיד הכלכלי של האזור, כלכלת השלום, שוקי העבודה, אינטגרציה אזורית ונושאי מגדר.<ref></ref> בגיל 36 הפכה שפיק לסגית הנשיא הצעירה ביותר אי פעם של הבנק העולמי.<ref></ref><ref name="World_Bank_Deputy_Managing_Director_IMF"></ref>

שפיק מילאה תפקידים אקדמיים, הן כפרופסור משנה במחלקה לכלכלה באוניברסיטת ג'ורג'טאון מ-1989 עד 1994, והן כפרופסור חבר אורח בבית הספר וורטון של אוניברסיטת פנסילבניה באביב 1996.<ref></ref>

בתחילה היא מונתה לתפקיד במחלקת הפיתוח הבינלאומית של ממשלת בריטניה כמנהלת כללית לתוכניות מדינות, שם הייתה אחראית על כל המשרדים והמימון של במחלקה ברחבי אפריקה, המזרח התיכון, אסיה, אמריקה הלטינית ומזרח אירופה. היא מונתה למזכ"לית של המחלקה ב-2008, וניהלה שם תוכנית סיוע בלמעלה מ-100 מדינות, במימון נוסף של האו"ם, האיחוד האירופי ומוסדות פיננסיים בינלאומיים. היא הייתה אחראית על 2400 עובדים ותקציב של 38 מיליארד ליש"ט (כ-60 מיליארד דולר) בשנים 2011–2014.<ref></ref>

שפיק שימשה כסגנית מנהל קרן המטבע הבין-לאומית מאפריל 2011 עד מרץ 2014. כסגנית מנכ"ל, היא פיקחה על עבודת קרן המטבע הבינלאומית באירופה ובמזרח התיכון, תקציב אדמיניסטרטיבי של מיליארד דולר, משאבי אנוש ל-3,000 עובדים וההכשרה וסיוע טכני של קרן המטבע לקובעי מדיניות ברחבי העולם.<ref></ref>

שפיק הצטרפה לבנק אנגליה כסגנית הנגיד הראשונה שלו לשווקים ובנקאות האחראית למאזן של 500 מיליארד ליש"ט של הבנק ושימשה כחברה בוועדת המדיניות המוניטרית של הבנק, בוועדת המדיניות הפיננסית ובדירקטוריון הרשות לפיקוח של הבנק. היא הובילה את סקירת השווקים של הבנק כדי להתמודד עם התנהגות בלתי הולמת בשווקים הפיננסיים.

== נשיאות ==
=== בית הספר לכלכלה של לונדון ===
ב-12 בספטמבר 2016, פורסם כי שפיק מונתה למנהלת בית הספר לכלכלה של לונדון. היא נכנסה לתפקיד ב-1 בספטמבר 2017.

=== נשיאת אוניברסיטת קולומביה ===
ב-18 בינואר 2023 הודיע חבר הנאמנים של אוניברסיטת קולומביה על מינויה של שפיק לנשיא האוניברסיטה.<ref name=":7"></ref> היא הפכה לנשיאת אוניברסיטת קולומביה ב-1 ביולי 2023.<ref></ref><ref></ref> השבעתה התרחשה ב-4 באוקטובר 2023.<ref name=":7" />

לאחר מתקפת הפתע על ישראל באוקטובר 2023 ופתיחת מלחמת חרבות ברזל, שפיק פרסם הצהרה שבה נאמר כי אם "ההפגנות כוללות דיבורים שאינם חוקיים או מפרים את כללי האוניברסיטה, זה בלתי נסבל".<ref name="Otterman"></ref> חברי בית הנבחרים של ארצות הברית, כולל ריצ'י טורס, וחברת הקונגרס האמריקאית קתי מאנינג,<ref></ref> אמרו שהיא הייתה צריכה לעשות יותר כדי להגן על סטודנטים יהודים מפני אלימות אנטישמית בקמפוס.<ref name="Otterman" /><ref></ref> מנגד, חברי סגל האוניברסיטה וכמה בוגרים<ref></ref> ביקרו את החלטתה להשעות קבוצות סטודנטים פרו-פלסטיניות כגון "קול יהודי לשלום" ו"סטודנטים למען צדק בפלסטין" מהקמפוס בגין הפרה חוזרת ונשנית של מדיניות האוניברסיטה הנוגעת לאירועים בקמפוס.

בנובמבר 2023, שפיק הוזמנה להשתתף בשימוע בקונגרס האמריקאי בדבר אנטישמיות בקמפוסים, אך סירבה בנימוק של התנגשות עם לוח הזמנים שלה.<ref></ref><ref></ref> מאוחר יותר היא העידה בפני ועדת החינוך והעבודה של בית הנבחרים של ארצות הברית ב-17 באפריל 2024, יחד עם דייוויד גרינוולד וקלייר שיפמן , יושבי ראש ועד הנאמנים של אוניברסיטת קולומביה.<ref></ref> היועצים הנשיאותיים לשעבר שיילאג מארי , דנה רמוס ופיליפ ריינס , יחד עם עורכי דין ומומחים לאנטישמיות הכינו את שפיק לשימוע במשך חודשים.

==== הפגנות פרו-פלסטיניות ====
כתוצאה מהתבצרות מפגינים בקמפוס באוניברסיטת קולומביה (2024) שהחלה ב-17 באפריל 2024, קראה שפיק למשטרת העיר ניו יורק לפנות מאהל שהוקמו על ידי מפגינים ליד מרכז הקמפוס של האוניברסיטה, והמשטרה עצרה יותר מ-100 סטודנטים ב־22 באפריל.<ref name=":4" /> באותו יום, היא הודיעה שהאוניברסיטה ביטלה שיעורים פרונטליים ועברה ללמידה מעורבת.<ref name=":4"></ref> ההפגנות מחוץ לקמפוס של קולומביה כללו דברי שטנה אנטישמיים פרו-חמאס ואיומים מצד מפגינים כלפי סטודנטים יהודים.<ref></ref>

תורם ובוגר קולומביה רוברט קראפט, מייסד הקרן של קולומביה למאבק באנטישמיות,<ref></ref> השעה תרומות לאוניברסיטה, וכך גם המיליארדר לן בלווטניק, בשל כך שקולומביה לא מונעת מספיק אנטישמיות בקמפוס.<ref name=":5"></ref> מחוקקים רפובליקנים קראו להתפטרותה, כולל יושב ראש בית הנבחרים מייק ג'ונסון ולפחות תריסר חברי קונגרס, בטענה שבית הספר לא הצליח להגן על תלמידים יהודים.<ref name=":1"></ref>

מחוקקים דמוקרטיים ורפובליקנים כאחד הצטרפו לנציגה אליס סטפניק בדרישה לשפיק להתפטר, כולל הסנאטורים האמריקנים ג'ון פטרמן, טים סקוט וג'ים בנקס.<ref></ref> הדירקטוריון של אוניברסיטת קולומביה ניסח והפיץ החלטת גינוי נגד שפיק בגין הפרת "דרישות היסוד של חופש אקדמי" וגרימת "מתקפה חסרת תקדים בזכויות הסטודנטים".<ref></ref><ref></ref>

ב-29 באפריל 2024, הודיעה שפיק כי המשא ומתן עם מפגיני סטודנטים נתקע וכי "האוניברסיטה לא תתנער מישראל".<ref></ref> היא ביקשה התערבות של משטרת העיר ניו יורק בפעם השנייה בתוך שבועיים, מה שהוביל למעצרם של 108 אנשים נוספים.<ref></ref> במקום זאת, שפיק העניקה תארים באמצעות דואר אלקטרוני.<ref></ref> הפקולטה לאמנויות ומדעים בקולומביה יזמה הצבעת אי-אמון בשפיק ב-10 במאי.<ref></ref> היא עברה ב-16 במאי, כאשר 65 אחוזים מ-709 הפרופסורים הצביעו בעד ההחלטה.<ref></ref>

ב-14 באוגוסט 2024, התפטרה שפיק מהנשיאות.<ref></ref>
שפיק בקצה הימני עם [[ברק אובמה וכריסטין לגארד, 2011]]

שפיק מונתה כנאמנת של קרן ביל ומלינדה גייטס בינואר 2022.<ref></ref>

== חיים אישיים ==
שפיק התחתנה עם הכלכלן מוחמד אל-אריאן ב-1990 במהלך עבודתם בבנק העולמי ובקרן המטבע הבינלאומית.<ref></ref><ref></ref> ב-2002 נישאה שפיק לבעלה השני, המדען רפאל ג'ובין, איתו יש לה ילדים תאומים ושלושה ילדים חורגים.<ref name="Evening Standard"></ref><ref></ref> בתה אוליביה ג'ובין סיימה את התוכנית לתכנון ערים של אוניברסיטת קולומביה .<ref></ref>

שפיק היא אזרחית אמריקאית ובריטית ודוברת אנגלית, ערבית וצרפתית.<ref></ref>

== קישורים חיצוניים ==

* [https://web.archive.org/web/20230124005944/https://www.columbia.edu/content/minouche-shafik הכירו את מינוש שפיק] אוניברסיטת קולומביה 2023
* [https://ora.ox.ac.uk/objects/uuid:d3c6cec8-2027-4952-95ff-bead802bd8ef הטקסט המלא של עבודת הדוקטורט של שפיק, "השקעות פרטיות ומדיניות ציבורית במצרים, 1960–1986"] ארכיון המחקר של אוקספורד

== הערות שוליים ==

קטגוריה:סגל בית הספר וורטון
קטגוריה:בוגרות אוניברסיטת מסצ'וסטס אמהרסט
קטגוריה:נשיאי אוניברסיטת קולומביה
קטגוריה:עובדי קרן המטבע הבין-לאומית
קטגוריה:סגל אוניברסיטת ג'ורג'טאון
קטגוריה:מהגרים ממצרים לארצות הברית
קטגוריה:גבירות מפקדות במסדר האימפריה הבריטית
קטגוריה:כלכלניות בריטיות
קטגוריה:כלכלניות אמריקאיות
קטגוריה:בוגרות בית הספר לכלכלה של לונדון
קטגוריה:סגל בית הספר לכלכלה של לונדון
קטגוריה:אמריקאיות שנולדו ב-1962